BALLERINA: Pengarah Kongsikan Kemaskini Spin-Off John Wick Lakonan Ana de Armas
Pengarah Ballerina Len Wiseman berkata mereka telah menyiapkan potongan pengarah untuk filem spin-off John Wick lakonan Ana de Armas. Dalam temubual dengan Entertainment Weekly baru-baru ini, Wiseman telah ditanya mengenai Ballerina, spin-off John Wick yang diarahkan olehnya. “Kami sedang berehat sekarang, tetapi saya baru sahaja menyiapkan suntingan pengarah,” kata Wiseman. “Pengalaman penggambaran yang menakjubkan. Ia adalah filem yang sangat menyeronokkan.” “Kami sedang berehat sekarang, tetapi saya baru sahaja menyiapkan suntingan pengarah,” “Pengalaman penggambaran yang menakjubkan. Ia adalah filem yang sangat menyeronokkan.” Membandingkan Ballerina dengan peranannya dalam No Time to Die, Wiseman berkta,“Itulah yang sedang kami buat sekarang. Anda meminatinya untuk 15 minit?, anda pasti akan menyukainya selama dua jam!” “Itulah yang sedang kami buat sekarang. Anda meminatinya untuk 15 minit?, anda pasti akan menyukainya selama dua jam!” Pada April 2023, Lionsgate mengumumkan bahawa Ballerina akan membuat debut pawagam pada Jun 2024. Butiran lanjut mengenai plot masih belum diketahui, tetapi filem akan datang akan ditetapkan diantara peristiwa dalam John Wick: Chapter 3 dan John Wick: Chapter 4 dan menyaksikan Armas memainkan peranan pembunuh upahan berkemahiran tinggi bernama Rooney. Skrip ditulis oleh Shay Hatten (Army of the Dead) sementara Basil Iwank, Erica Lee, Keanu Reeves dan Chad Stahelski berkhidmat sebagai penerbit. Reeves akan mengulangi peranannya sebagai John Wick dalam filem akan datang, dengan Gabriel Byrne, Lance Reddick, Catalina Sandino Moreno, Norman Reedus, dan Ian McShane turut menyertai barisan pelakon. John Wick: Chapter 4 merupakan filem terbaru dalam francais John Wick, dan telah ditayangkan pada Mac yang lalu. Filem tersebut telah memperoleh AS$432.2 juta di box office dengan kos pembikinan mencecah hampir AS$100 juta.